पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना वायरस के बढ़ते प्रसार के नियंत्रण एवं रोकथाम के मद्देनजर झारखंड के वित्त एवं खाद्य आपूर्ति मंत्री रामेश्वर उरांव ने गुमला जिला के अधिकारियों संग बैठक कर किए जा रहे कार्यों की अद्यतन स्थिति की समीक्षा की। उपायुक्त कार्यालय में आयोजित इस बैठक में उपायुक्त गुमला शिशिर कुमार सिन्हा ने 03 मई तक जिले में किए गए सैम्पल संग्रहण, कोरोना संक्रमित मरीजों की संख्या इत्यादि के आंकड़े प्रस्तुत किए।
इसपर रामेश्वर उरांव ने कोरोना संक्रमण को नियंत्रित करने के उद्देश्य से अधिक से अधिक कोरोना जांच सुनिश्चित करने का निर्देश दिया। उन्होंने कोरोना वैक्सिनेशन के प्रति लोगो में जागरुकता फैलाने पर जोर दिया। उन्होंने होम आइसोलेशन के मरीजों को मेडिकल किट देने तथा पुगु में कोविड जांच केंद्र स्थापित करने की जानकारी प्राप्त की। इसमें उन्हें बताया गया कि 1841 मरीजों को मेडिकल किट वितरित किया गया है। स्वास्थ्य विभाग ने 25 हजार मेडिकल किट तैयार किया है। बैठक में डीसी, डीडीसी ए सी सुधीर कुमार गुप्ता, सीएस डॉ. विजया भेंगरा, एसडीएम रवि आनंद, डीएसपी प्राण रंजन, डीएसओ गुलाम समदानी आदि थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn